ai4bharat/Pralekha huggingface dataset:
প্রধানমন্ত্রীরদপ্তর
দলাই লামার ৮৭তম জন্মদিনে শুভেচ্ছা ও অভিনন্দন জানালেন প্রধানমন্ত্রী
নয়াদিল্লি, ০৬ জুলাই, ২০২২
দলাই লামার ৮৭তম জন্মদিনে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। আজ এক দূরভাষ বার্তায় দলাই লামার সুস্বাস্থ্য ও দীর্ঘ জীবনও প্রার্থনা করেছেন তিনি।
এক ট্যুইট বার্তায় প্রধানমন্ত্রী বলেছেন, “ধর্মগুরু দলাই লামার ৮৭তম জন্মদিনে আজ সকালে দূরভাষ বার্তায় তাঁকে আমি অভিনন্দন জানিয়েছি। আমরা তাঁর সুস্বাস্থ্য ও দীর্ঘ জীবন কামনা করি”।
PG/SKD/SB
(
আয়ুষ
গ্রাম এবং শহরাঞ্চলে আয়ুষ ক্ষেত্রের বিকাশ
নয়াদিল্লী, ৯ ফেব্রুয়ারি, ২০২১
জাতীয় পরিসংখ্যান কার্যালয়  ২০১৭র জুলাই থেকে ২০১৮র জুন পর্যন্ত ভারতে স্বাস্থ্য ক্ষেত্রে সামাজিক বিষয় সম্পর্কিত বিষয়ে সমীক্ষার কাজ চালায়। এই সমীক্ষায় জাতীয় নমুনা সর্বেক্ষণ এর ৭৫তম রাউন্ডের মূল সূচক অনুসারে দেখা গেছে দেশে ৯৫.৪ শতাংশ অসুস্থ মানুষ অ্যালোপ্যাথি চিকিৎসা করে থাকেন। আর মাত্র ৪.৪ শতাংশ অসুস্থ মানুষ আয়ুষ চিকিৎসার ওপর নির্ভরশীল।
অন্যদিকে শহরাঞ্চলে অ্যালোপ্যাথি চিকিৎসার ওপর নির্ভরশীল ৫.৪ শতাংশ মানুষ আর আয়ুষ চিকিৎসার ওপর নির্ভরশীল ৪.৩ শতাংশ মানুষ। যদিও জাতীয় পরিসংখ্যান কার্যালয় আয়ুষ ক্ষেত্রের বিষয়ে সুনির্দিষ্টভাবে এই সমীক্ষার কাজ চালায় নি।তবে স্বাস্থ্য ও অসুস্থতার ওপর পর্যায়ক্রমে এই সমীক্ষা চালানো হয়েছিল। জাতীয় নমুনা সর্বেক্ষণের ৭৫তম রাউন্ডের সমীক্ষা থেকে দেখা গেছে গ্রামাঞ্চলের অনেক পুরুষ রোগী আয়ুষ চিকিৎসার ওপর অনেক ক্ষেত্রে নির্ভরশীল।অন্যদিকে নগরাঞ্চলের তুলনায় গ্রামাঞ্চলের মহিলারা আয়ুষ চিকিৎসার কম সুযোগ-সুবিধা ব্যবহার করছেন।
যদিও ভারত সরকার কেন্দ্রের অর্থ সাহায্যে পরিচালিত জাতীয় আয়ুষ মিশন সব রাজ্য ও কেন্দ্রশাসিত অঞ্চলে কার্যকর করে তুলতে যথাযথ পদক্ষেপ গ্রহণ করেছে। সুসংহত আয়ুষ হাসপাতাল খোলা হয়েছে। আয়ুষ হাসপাতালের আধুনিকীকরণ এবং আয়ুষ ওষুধ সরবরাহ ক্ষেত্রের ওপর জোর দেওয়া হয়েছে। এমনকি রাজ্য ও কেন্দ্রশাসিত অঞ্চলে আয়ুষ পঠন-পাঠনের জন্য পরিকাঠামোগত উন্নয়ন সাধন করা হয়েছে। জাতীয় আয়ুষ মিশনের বিভিন্ন কাজকর্ম পরিচালনার জন্য রাজ্য ও কেন্দ্রশাসিত অঞ্চলগুলিকে অতিরিক্ত ২৫৮৩.৬৬ কোটি টাকা আর্থিক সাহায্য প্রদান করেছে মন্ত্রক।
রাজ্যসভায় এক প্রশ্নের লিখিত উত্তরে একথা জানিয়েছেন আর্য়ুবেদ, যোগা এবং ন্যাচারোপ্যাথি, ইউনানি, সিদ্ধা ও হোমিওপ্যাথি মন্ত্রকের অতিরিক্ত দায়িত্বপ্রাপ্ত প্রতিমন্ত্রী শ্রী কিরেন রিজিজু।
খনিমন্ত্রক
জাতীয় ভূ-বিজ্ঞান পুরস্কার প্রদান করলেন শ্রী প্রহ্লাদ যোশী
বাঙালি তরুণী পেলেন জাতীয় ভূ-বিজ্ঞান পুরস্কার
নয়াদিল্লি, ১৯ সেপ্টেম্বর, ২০১৯
ভু-বিজ্ঞান, খনিজ ও সংশ্লিষ্ট ক্ষেত্রে অসামান্য অবদানের জন্য সারা দেশের ২২ জন বিজ্ঞানীকে ২০১৮-র জাতীয় ভূ-বিজ্ঞান পুরস্কার প্রদান করা হল। নতুন দিল্লিতে এক অনুষ্ঠানে এই পুরস্কার প্রদান করেন কেন্দ্রীয় কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী। তিনি বলেন, ভূ-বিজ্ঞান ক্ষেত্রে পেশাদারী এবং শিক্ষা প্রতিষ্ঠানগুলির মধ্যে সমন্বয়সাধন করে আরও শক্তিশালী করে তোলা প্রয়োজন। খনিজ সম্পদ অনুসন্ধান, জল অনুসন্ধান, খনিজ প্রযুক্তি, ভূ-পরিবেশ সংক্রান্ত গবেষণা-সহ ১০টি শাখায় এই পুরস্কার প্রদান করা হয়েছে। জলজ জৈব-ভূ-রসায়ন ক্ষেত্রে গবেষণার জন্য কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ -এর অধ্যাপক সৈয়দ ওয়াজি আহমেদ নাকভিকে বিশেষ উৎকর্ষ পুরস্কার দেওয়া হয়েছে। শৈলতত্ত্ব, আগ্নেয়গিরি সম্পর্কিত বিজ্ঞান গবেষণা, ভূ-রসায়ন ক্ষেত্রে অসামান্য অবদানের জন্য গোয়া বিশ্ববিদ্যালয়ের গবেষক ডঃ সোহিনী গাঙ্গুলিকে যুব বিজ্ঞানী পুরস্কার, ২০১৮ প্রদান করা হয়।
অনুষ্ঠানের ভাষণে শ্রী প্রহ্লাদ যোশী বলেন, দেশে খনিজ সম্পদের চাহিদা ক্রমশই বাড়ছে। সেদিকে লক্ষ্য রেখে বাস্তুতন্ত্রের ক্ষতি না করে লুকানো খনিজ সম্পদ খুঁজে বেড়ানোর একাধিক উদ্যোগ নেওয়া প্রয়োজন। এক্ষেত্রে সরকার উদ্যোগী হয়েছে বলেও জানান তিনি। ২০১৯-এ জাতীয় খনিজ নীতি গ্রহণ করা হয়েছে যাতে আগামী সাত বছরের মধ্যে খনিজ সম্পদের উৎপাদন বৃদ্ধি করা যায়। সরকার ‘প্রধানমন্ত্রী খনিজ ক্ষেত্র কল্যাণ যোজনা’ গ্রহণ করেছে বলেও জানান তিনি।
SSS/SS/DM
(Visitor Counter : 87
প্রধানমন্ত্রীরদপ্তর
হিরোসিমায় দুই বিশিষ্ট জাপানি ব্যক্তিত্বের সঙ্গে সাক্ষাৎকার ও আলাপচারিতায় মিলিত হলেন ভারতের প্রধানমন্ত্রী
নয়াদিল্লি, ২০ মে, ২০২৩
জি-৭ শীর্ষ সম্মেলন উপলক্ষে হিরোসিমা সফরকালে জাপানের বিশিষ্ট ব্যক্তিত্ব ডঃ তোমিও মিজোকামি এবং মিসেস হিরোকো তাকাইয়ামার সঙ্গে এক বিশেষ সাক্ষাৎকারে মিলিত হন প্রধানমন্ত্রী শ্রী নরেন্দ্র মোদী। এই দুই বিশিষ্ট ব্যক্তি তাঁদের নিজ নিজ পেশাদারিত্বের ক্ষেত্রে উৎকর্ষের স্বাক্ষর রেখেছেন।
ডঃ তোমিও মিজোকামি হলেন ওসাকা বিশ্ববিদ্যালয়ের গ্র্যাজুয়েট স্কুল অফ ফরেন স্টাডিজ-এর প্রফেসর এমিরিটাস। তিনি একজন প্রখ্যাত লেখক ও ভাষাবিদ। এমনকি হিন্দি ও পাঞ্জাবী ভাষাতেও তিনি বিশেষভাবে দক্ষ। জাপানে ভারতীয় সাহিত্য ও সংস্কৃতির প্রসারে বিশেষ অবদানের জন্য ২০১৮ সালে তাঁকে পদ্মশ্রী দিয়ে ভারত সম্মানিত করে। ‘জ্বালামুখী’ নামে একটি সঙ্কলন গ্রন্থ ডঃ মিজোকামি প্রকাশ করেছেন। ঐ সঙ্কলন গ্রন্থটি জাপানের বিশিষ্ট ও বিদগ্ধ ব্যক্তিদের রচনাসমৃদ্ধ। তাঁরা মিলিতভাবে জাপানে হিন্দি শিক্ষার সূচনা করেছেন।
অন্যদিকে, মিসেস হিরোকো তাকাইয়ামা অঙ্কন শিল্পের ক্ষেত্রে পাশ্চাত্য রীতিকে অনুসরণ করে থাকেন। তাঁর শিল্পকর্মের মধ্যে ভারতের প্রতি তাঁর গভীর অনুরাগ ও সুসম্পর্কের প্রকাশ ঘটেছে। ভারতের সঙ্গে তাঁর নিবিড় যোগাযোগ রয়েছে দীর্ঘ দু’দশকের। এমনকি, ভারতে তিনি বিভিন্ন কর্মশালা ও প্রদর্শনীরও আয়োজন করেছেন। এক সময় তিনি অল্পকালের জন্য হলেও বিশ্বভারতী বিশ্ববিদ্যালয়ের ভিজিটিং প্রফেসর পদে বৃত ছিলেন। ২০২২ সালে তাঁর আঁকা ভগবান বুদ্ধের একটি অয়েল পেইন্টিং তিনি উপহার হিসেবে তুলে দেন প্রধানমন্ত্রী শ্রী নরেন্দ্র মোদীর হাতে।
এই সাক্ষাৎকারের অভিজ্ঞতা প্রসঙ্গে বলতে গিয়ে প্রধানমন্ত্রী বলেন, বিদগ্ধ ও বিশিষ্ট ব্যক্তিদের সঙ্গে এই ধরনের আলাপচারিতা পারস্পরিক সমঝোতা ও শ্রদ্ধার মানসিকতাকে আরও বাড়িয়ে তোলে। শুধু তাই নয়, এর ফলে নিবিড় থেকে নিবিড়তর হয়ে ওঠে দু’দেশের আন্তরিক বন্ধন। ভারত-জাপান কৌশলগত সম্পর্ক তথা বিশ্ব অংশীদারিত্বের ক্ষেত্রে ভারত-জাপান সম্পর্ককে আরও শক্তিশালী করে তোলার ক্ষেত্রে ভবিষ্যতেও এই ধরনের সুযোগের অভাব হবে না বলে মনে করেন ভারতের প্রধানমন্ত্রী।
(PG/SKD/DM/
প্রধানমন্ত্রীরদপ্তর
টেক্সাসের হিউস্টনে মার্কিন যুক্তরাষ্ট্রের রাষ্ট্রপতি সম্পর্কে প্রধানমন্ত্রীর বক্তব্য পেশ
নয়াদিল্লি, ২৪ সেপ্টেম্বর, ২০১৯
সুপ্রভাত হিউস্টন,
সুপ্রভাত টেক্সাস,
সুপ্রভাত আমেরিকা,
ভারত ও সারা বিশ্বে আমার সহ-নাগরিক ভারতীয়দের শুভেচ্ছা।
বন্ধুগণ,
আজ সকালে আমাদের সঙ্গে এক বিশেষ ব্যক্তি উপস্হিত রয়েছেন। অবশ্য, তাঁর সম্পর্কে কোনও ভূমিকা দেওয়ার প্রয়োজন নেই। এই জগতের প্রত্যেকের কাছে তিনি অত্যন্ত পরিচিত মানুষ।
বিশ্ব রাজনীতি নিয়ে প্রায় প্রতিটি আলাপ-আলোচনায় তাঁর নাম উঠে আসে। তাঁর প্রতিটি কথা লক্ষ লক্ষ মানুষ অনুসরণ করেন।
তাঁর নামে সঙ্গে প্রতিটি পরিবার পরিচিত। এমনকি, মহান এই দেশের সর্বোচ্চ পদে জয়ী হওয়ার আগেও তিনি অত্যন্ত জনপ্রিয় ছিলেন।
একজন কার্যনির্বাহী আধিকারিক থেকে সেনাপ্রধান, বোর্ডরুম থেকে ওভাল অভিস, স্টুডিও থেকে বিশ্বমঞ্চ, রাজনীতি থেকে অর্থনীতি এমনকি, নিরাপত্তা সংক্রান্ত বিষয়েও তিনি সর্বত্র গভীর ও দীর্ঘস্হায়ী প্রভাব রেখেছেন।
আজ তিনি আমাদের সঙ্গে এখানে উপস্হিত রয়েছেন। এই অসাধারণ স্টেডিয়াম এবং অগণিত জনগণের মাঝে তাঁকে স্বাগত জানানো আমার কাছে সম্মান ও সৌভাগ্যের।
আমি একথা জোর দিয়ে বলতে পারি, যখনই তাঁর সঙ্গে আমার দেখা-সাক্ষাৎ হয়েছে, তখনই তাঁর কাছ থেকে আমি বন্ধুত্ব, উষ্ণতা ও হৃদ্যতা পেয়েছি। তিনি মার্কিন য্ক্তরাষ্ট্রের রাষ্ট্রপতি মিঃ ডোনাল্ট ট্রাম্প।
এটা অসাধারণ, এটা নজিরবিহীন।
বন্ধুগণ,
আমি আপনাদের আগেই বলেছি, যখনই তাঁর সঙ্গে আমার দেখা-সাক্ষাৎ হয়েছে, আমি তাঁর কাছে একই উষ্ণতা, বন্ধুত্ব, হৃদ্যতা ও রসিকতাপূর্ণ মানুষটিকে পেয়েছি। আমি তাঁর কাছ থেকে আরও বেশি কিছু পাওয়ার প্রত্যাশায় রয়েছি।
তাঁর নেতৃত্ব দেওয়ার দৃষ্টিভঙ্গি, আমেরিকার প্রতি আবেগ, প্রত্যেক আমেরিকাবাসীর জন্য সহমর্মিতা, আমেরিকার ভবিষ্যতের প্রতি তাঁর আস্হা এবং আমেরিকাকে আরও একবার শ্রেষ্ঠ রাষ্ট্রে পরিণত করার জন্য তাঁর দৃঢ় সংকল্প আমি উপলব্ধি করেছি।
তিনি ইতিমধ্যেই আমেরিকার অর্থনীতিকে মজবুত করে তুলেছেন। মার্কিন যুক্তরাষ্ট্র ও বিশ্বের কল্যাণে তিনি অনেক সাফল্য পেয়েছেন।
ভারতে আমাদের সঙ্গে রাষ্ট্রপতি ট্রাম্পের ভালো যোগাযোগ রয়েছে। রাষ্ট্রপতি পদপ্রার্থী হিসেবে পুনরায় তাঁর জয়ের জন্য আরও একবার ট্রাম্প সরকার- এই শব্দগুচ্ছ, জোরে ও স্পষ্ট প্রতিধ্বনী হোক। হোয়াইট হাউসে তাঁর জয়ের উৎসব লক্ষ লক্ষ মানুষের আনন্দ ও প্রশংসায় উজ্জ্বল হয়ে উঠুক।
আমি প্রথমবার যখন তাঁর সঙ্গে সাক্ষাৎ করেছিলাম, তিনি আমাকে বলেছিলেন, ‘হোয়াইট হাউসের কাছে ভারত প্রকৃত বন্ধু।’ আজ এখানে আপনার উপস্হিতিই এক বড় প্রামান।
বিগত বছরগুলিতে আমাদের দুই দেশের সম্পর্ক এক নতুন উচ্চতায় পৌঁছেছে। মিঃ রাষ্ট্রপতি, হিউস্টনে আজ সকালে আপনি নিশ্চয় বিশ্বের বৃহৎ দুই গণতন্ত্রের এই উৎসবে দুই দেশের অংশীদারিত্বের হৃদকম্পন শুনতে পাচ্ছেন।
আপনি অনুভব করতে পারছেন আমাদের দুই মহান দেশের মধ্যে মানবিক বন্ধনের শক্তি ও গভীরতা। হিউস্টন থেকে হায়দ্রাবাদ, বোস্টন থেকে ব্যাঙ্গালুরু, শিকাগো থেকে সিমলা, লস অ্যাঞ্জেলেস থেকে লুধিয়ানা, নিউজার্সি থেকে নতুন দিল্লী সর্বত্রই যাবতীয় সম্পর্কের কেন্দ্রবিন্দুতে রয়েছেন মানুষ।
ভারতে রবিবারের শেষ রাত্রি সত্ত্বেও বিশ্বের বিভিন্ন প্রান্তের পৃথক টাইম জোনের লক্ষ লক্ষ মানুষ আমাদের সঙ্গে টিভির সামনে বসে রয়েছেন। তারা সকলেই এক নতুন ইতিহাস রচনা প্রত্যক্ষ করছেন।
মিঃ রাষ্ট্রপতি, আপনি আমাকে ২০১৭ সালে আপনার পরিবারের সঙ্গে পরিচয় করিয়ে দিয়েছিলেন। আজ, আপনাকে আমার পরিবারের সঙ্গে পরিচয় করিয়ে দেওয়ার সুযোগ হয়েছে। ১০০ কোটিরও বেশি ভারতীয় ও বিশ্বজুড়ে ভারতীয় ঐতিহ্যের সমস্ত মানুষ আমার পরিবার।
ভদ্রমহোদয়া ও ভদ্রমহোদয়গণ, আমি আপনাদের সামনে আমার বন্ধু, ভারতের বন্ধু, আমেরিকার এক অসাধারণ রাষ্ট্রপতি মিঃ ডোনাল্ড ট্রাম্পকে নিয়ে এসেছি।
CG/BD/NS
(Visitor Counter : 86
রেলমন্ত্রক
২০১৯-২০ অর্থবর্ষে ভারতীয় রেল পরিকাঠামো উন্নয়নে নতুন করে জোর দিয়েছে
নয়াদিল্লি, ৪ জুন, ২০২০
২০১৯-২০ অর্থবর্ষে ভারতীয় রেল পরিকাঠামো উন্নয়নে নতুন করে জোর দিয়েছে। ২০১৮-১৯ অর্থবর্ষের তুলনায় ২০১৯-২০ অর্থবর্ষে রেলের পরিকাঠামো উন্নয়নে বাজেট বরাদ্দ ২০.১ শতাংশ বৃদ্ধি করা হয়েছে। ২০১৯-২০ অর্থবর্ষের বাজেটে পরিকাঠামো উন্নয়নে বরাদ্দ করা হয়েছে ১ লক্ষ ৬১ হাজার ৩৫১ টাকা। এই টাকার মধ্যে ২০২০-র মার্চ পর্যন্ত ১ লক্ষ ৪৬ হাজার ৫০৭ কোটি টাকা খরচ করা হয়েছে যা মোট বরাদ্দকৃত অর্থের ৯০.৮ শতাংশ। ২০৩০ সাল নাগাদ রেলে ৫০ লক্ষ কোটি টাকা বিনিয়োগের প্রস্তাব ২০১৯-এর বাজেটেই রাখা হয়েছিল। এতে রেলের আরও উন্নতি হবে। ২০১৯-২০ অর্থবর্ষে নেওয়া কিছু গুরুত্বপূর্ণ পদক্ষেপগুলি হল :
নতুন লাইন, ডবল লাইন, গেজ পরিবর্তন ২০০৯-১৪ সালের মধ্যে ভারতীয় রেলপথে যে পরিমাণ কাজ হয়েছিল, ২০১৯-২০-র অর্থবর্ষে তার ৫০ শতাংশ বেশি কাজ হয়েছে। নতুন লাইন, ডবল লাইন, গেজ পরিবর্তন ক্ষেত্রে ২০১৯-২০ অর্থবর্ষে ২,২২৬ কিলোমিটার দীর্ঘ রেলপথে কাজ হয়েছে। ২০১৯-২০ অর্থবর্ষে নতুন লাইন, গেজ পরিবর্তন এবং ডবল লাইন প্রকল্পে ৩৯,৮৩৬ কোটি টাকা খরচ হয়েছে যা ভারতীয় রেলের ইতিহাসে খরচের দিক থেকে সর্ববৃহৎ।
২০০৯-১৪ সালের তুলনায় ২০১৯-২০ অর্থবর্ষে ভারতীয় রেলের ডবল লাইন প্রকল্পে প্রায় নয়গুণ বেশি টাকা খরচ হয়েছে। যেখানে ২০০৯-১৪ সালে খরচ হয়েছিল ২,৪৬২ কোটি টাকা, সেখানে ২০১৯-২০ অর্থবর্ষে খরচ হয়েছে ২২,৬১৫ কোটি টাকা। ২০০৯-১৪ সালের মধ্যে প্রতি বছর ৩৭৪ কিলোমিটার ডবল লাইনের কাজ হয়েছে। ২০১৯-২০ অর্থবর্ষে ডবল লাইনের কাজ হয়েছে ১,৪৭৮ কিলোমিটার।
ভারতীয় রেল ১৫টি সুপার ক্রিটিকাল প্রোজেক্ট অন্তর্ভুক্ত হয়েছে। এই প্রকল্পগুলির আওতায় ৫৬২ কিলোমিটার দীর্ঘ রেলপথের কাজ হয়েছে। এর জন্য ৫,৬২২ কোটি টাকা খরচ হয়েছে।
উত্তর-পূর্বের গুরুত্বপূর্ণ যে প্রকল্পগুলি চালু করা হয়েছে সেগুলি হল -
২০১৯-২০ অর্থবর্ষে ত্রিপুরায় ১১২ কিলোমিটার দীর্ঘ নতুন লাইন জাতীয় প্রকল্প ‘আগরতলা-সাব্রুম’ চালু করা হয়েছে।
লামডিং থেকে হোজাই পর্যন্ত ৪৫ কিলোমিটার দীর্ঘ ডবল লাইন প্রকল্প শেষ হয়েছে।
রেলপথের বৈদ্যুতিকীকরণ:
২০১৯-২০ অর্থবর্ষে ৫,৭৮২ কিলোমিটার রেলপথে বৈদ্যুতিকরণের কাজ শেষ হয়েছে। এর মধ্যে চলতি বছরের ৩১শে মার্চ পর্যন্ত ৪,৩৭৮ কিলোমিটার দীর্ঘ রেলপথে বৈদ্যুতিক ট্র্যাকশন চালু করা গেছে।
২০১৯-২০ অর্থবর্ষে যে গুরুত্বপূর্ণ প্রকল্পগুলি চালু করা হয়েছে :
২০১৯-২০ অর্থবর্ষে মোট ১,২৭৩ কিলোমিটার দীর্ঘ রেলপথে ২৮টি প্রকল্পের কাজ শেষ করা হয়েছে।
রাজস্থানের থিয়াতহামিরা থেকে সানু পর্যন্ত ৫৮.৫ কিলোমিটার দীর্ঘ নতুন রেল লাইন প্রকল্প হয়েছে।
বিহারের ছাপড়া গ্রামীণ থেকে খাইরালি পর্যন্ত ১০.৭ কিলোমিটার দীর্ঘ বাইপাস রেললাইনের কাজ শেষ হয়েছে।
পশ্চিমবঙ্গের শিয়ালদহ শহরতলীর নিউ আলিপুর-মাইল ৫বি নামে ১.৬৭ কিলোমিটার দীর্ঘ ডবল লাইনের কাজ শেষ হয়েছে। আন্দুল থেকে বাল্টিকুরি পর্যন্ত ৭.২৫ কিলোমিটার দীর্ঘ সুপার ক্রিটিকাল ডবল লাইনের কাজ শেষ হয়েছে। মহীশিলা থেকে কালিপাহাড়ি পর্যন্ত ২.৮৬ কিলোমিটার দীর্ঘ সুপার ক্রিটিকাল ডবল লাইনের কাজ সম্পন্ন হয়েছে। কাঁকিনাড়া-নৈহাটি নামে ২.৬২ কিলোমিটার দীর্ঘ চতুর্থ লাইনের কাজ সম্পন্ন হয়েছে।
এছাড়াও, অসম, ছত্তিশগড়, মহারাষ্ট্র, মধ্যপ্রদেশ ও উত্তরপ্রদেশে রেল প্রকল্পের আওতায় একাধিক কাজ হয়েছে।
(CG/SS/DM
প্রধানমন্ত্রীরদপ্তর
প্রধানমন্ত্রী দেশের মানুষের প্রতি নিজেদের সোশ্যাল মিডিয়া অ্যাকাউন্টের ডিপি পাল্টে ‘হরঘরতিরঙ্গা’ অভিযানের সঙ্গে সাযুজ্যপূর্ণ করে তোলার ডাক দিলেন
নতুন দিল্লি, ১৩ অগাস্ট , ২০২৩
প্রধানমন্ত্রী দেশের মানুষের প্রতি নিজেদের সোশ্যাল মিডিয়া অ্যাকাউন্টের ডিপি পাল্টে ত্রিবর্ণরঞ্জিত করে তোলার ডাক দিয়েছেন। প্রত্যেককে ‘হরঘরতিরঙ্গা’ অভিযানের আদর্শে উদ্বুদ্ধ হয়ে উঠতে বলেছেন তিনি।
দেশজুড়ে ১৩-১৫ আগস্ট উদযাপিত হচ্ছে হর ঘর তিরঙ্গা অভিযান।
প্রধানমন্ত্রী মোদী ট্যুইট করে বলেছেন:
‘’#হরঘরতিরঙ্গা অভিযানের আদর্শে অনুপ্রাণিত হয়ে আমাদের সোশ্যাল মিডিয়া অ্যাকাউন্টের ডিপি পাল্টে ফেলা যাক। এই অনন্য উদ্যোগে সামিল হলে আমাদের প্রিয় দেশের সঙ্গে সকলের বন্ধন দৃঢ়তর হবে।’’
AC / AC/AG
(
তথ্যওসম্প্রচারমন্ত্রক
তথ্য ও সম্প্রচার মন্ত্রক অনলাইন গেমিং, ফ্যান্টাসি স্পোর্টস ইত্যাদির বিজ্ঞাপন নিয়ে নির্দেশিকা জারি করল
নয়াদিল্লী, ৫ ডিসেম্বর, ২০২০
কেন্দ্রীয় তথ্য ও সম্প্রচার মন্ত্রক আজ অনলাইন গেমিং, ফ্যান্টাসি স্পোর্টস ইত্যাদি নিয়ে নির্দেশিকা জারি করেছে। মন্ত্রক সম্প্রচারকদের অ্যাডভার্টাইজিং স্ট্যান্ডার্ডস কাউন্সিল অফ ইন্ডিয়ার জারি করা নির্দেশিকা মেনে চলার পরামর্শ দিয়েছে। বিজ্ঞাপনগুলি যেন বিধি অথবা আইন বহির্ভূত কোনো কাজের প্রসার না ঘটায় তারও পরামর্শ দিয়েছে মন্ত্রক।
বিস্তারিত নির্দেশিকাটি নিম্নের লিঙ্কে পাওয়া যাবে-
প্রধানমন্ত্রীরদপ্তর
দেশবাসীর আশা ও স্বপ্নের প্রতিফলন চন্দ্রযান-৩: প্রধানমন্ত্রী
নয়াদিল্লি, ১৪ জুলাই, ২০২৩
প্রধানমন্ত্রী শ্রী নরেন্দ্র মোদী ভারতের তৃতীয় চন্দ্র অভিযান চন্দ্রযান-৩ এর তাৎপর্য ব্যাখ্যা করেছেন।
এক ট্যুইট বার্তায় প্রধানমন্ত্রী বলেছেন, “ভারতের মহাকাশ ক্ষেত্রের ইতিহাসে ১৪ জুলাই, ২০২৩ দিনটি স্বর্ণাক্ষরে লেখা থাকবে। আমাদের তৃতীয় চন্দ্র অভিযান চন্দ্রযান-৩ তার যাত্রা শুরু করবে। এই গুরুত্বপূর্ণ অভিযান দেশবাসীর আশা ও স্বপ্নের প্রতিফলন।
চন্দ্রযান-৩ পৃথিবী থেকে বেরিয়ে চাঁদের মাধ্যাকর্ষণ প্রভাবিত অঞ্চলে প্রবেশ করবে। ৩ লক্ষ কিলোমিটার পথ অতিক্রম করে আগামী কয়েক সপ্তাহে এটি চাঁদে পৌঁছবে। এই যানের মধ্যে বেশ কিছু বৈজ্ঞানিক পরীক্ষা-নিরীক্ষা চালানোর উপকরণ রয়েছে। এগুলি চাঁদপৃষ্ঠের চরিত্রের পর্যালোচনা করবে এবং বিভিন্ন তথ্য পেতে সহায়ক হবে।
আমাদের বৈজ্ঞানিকদের জন্য মহাকাশ ক্ষেত্রে ভারতের সমৃদ্ধ এক ইতিহাস রয়েছে। চন্দ্রযান-১’কে যুগান্তকারী বলে বিবেচনা করা হয়। এই অভিযানে বেশ কিছু গুরুত্বপূর্ণ তথ্য আমাদের হাতে এসেছে। চন্দ্রযান-১ এর মাধ্যমে চাঁদে জলের অস্তিত্বের প্রমাণ পাওয়া গেছে। বিশ্বের বিভিন্ন প্রান্তে ২০০-রও বেশি প্রকাশনায় এই অভিযান স্থান করে নিয়েছে।
চন্দ্রযান-১ এর আগে ধারণা করা হ’ত যে, চাঁদপৃষ্ঠ রুক্ষ-শুষ্ক। ভৌগোলিকভাবে নিষ্ক্রিয় এবং যে কোনও জীবনের পক্ষে বসবাসের অযোগ্য। কিন্তু, এখন চাঁদ পৃষ্ঠ যে ভৌগোলিকভাবে সক্রিয় এবং সেখানে বরফের উপস্থিতির মাধ্যমে এই উপগ্রহে জলের অস্তিত্বের বিষয়টি স্পষ্ট হয়ে উঠেছে। ভবিষ্যতে হয়তো এখানে বসবাসও করা যাবে।
চন্দ্রযান-২ সমানভাবে আরেকটি যুগান্তকারী অভিযান। চন্দ্রযান-২ এর সঙ্গে যে অর্বিটার ছিল, সেখান থেকে প্রাপ্ত তথ্যানুযায়ী প্রথমবারের মতো চাঁদের মাটিতে ক্রোমিয়াম, ম্যাঙ্গানিজ ও সোডিয়ামের উপস্থিতি জানা যায়। দূরসংবেদী ব্যবস্থাপনার মাধ্যমে এই পরীক্ষা-নিরীক্ষা চালানো হয়। চাঁদপৃষ্ঠে চৌম্বকীয় পরিবর্তন সম্পর্কেও আগামী দিনে আরও তথ্য পাওয়া সম্ভব হবে।
চন্দ্রযান-২ এ প্রাপ্ত তথ্যানুযায়ী চাঁদে সোডিয়ামের ভান্ডার সংক্রান্ত একটি মানচিত্র তৈরি করা সম্ভব হয়েছে। এছাড়াও, ক্রেটারের বিন্যাস নিয়ে আরও স্পষ্ট ধারণা পাওয়া সম্ভব হয়েছে। আইআইআরএস – এর যন্ত্রের সাহায্যে চাঁদের মাটিতে জল ও বরফের সন্ধান মিলেছে। এই অভিযানের তথ্য ৫০টি প্রকাশনায় ব্যবহৃত হয়েছে।
চন্দ্রযান-৩ অভিযানের সাফল্য কামনা করি। এই অভিযান সম্পর্কে আপনারা আরও তথ্য সংগ্রহ করুন এবং মহাকাশ, বিজ্ঞান ও উদ্ভাবন ক্ষেত্রে সাফল্যের বিষয়ে জানুন। এর মাধ্যমে আপনারা গর্ব অনুভব করবেন”।
CG/CB/SB……14_JULY_2023...……..
(
জলশক্তি মন্ত্রক
জল জীবন মিশন প্রকল্পের দ্রুত বাস্তবায়ণের জন্য জলশক্তি মন্ত্রী অরুণাচল প্রদেশের মুখ্যমন্ত্রীকে চিঠি দিয়েছেন
নয়াদিল্লী, ২৮ জুন, ২০২০
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত অরুণাচল প্রদেশে জল জীবন মিশনের দ্রুত বাস্তবায়ণের জন্য রাজ্যের মুখ্যমন্ত্রীকে চিঠি লিখেছেন। প্রধানমন্ত্রী শ্রী নরেন্দ্র মোদী ২০২৪ সালের মধ্যে প্রত্যেক ঘরে জলের সংযোগ দেবার মাধ্যমে গ্রামীণ পরিবারকে নিরাপদ পানীয় জল সরবরাহ ও গ্রামীণ মানুষের জীবনযাত্রার মানোন্নয়নের লক্ষ্য নিয়েছেন। এই লক্ষ্য পূরণের জন্য বিভিন্ন রাজ্য সরকারকে যুক্ত করা হয়েছে, যাতে গ্রামাঞ্চলে প্রত্যেক বাড়িতে পানীয় জল সরবরাহ করা সম্ভব হয়।
২০২৩ সালের মার্চ মাসের মধ্যে অরুণাচল প্রদেশে ১০০ শতাংশ ঘরেই পানীয় জল সংযোগের পরিকল্পনা নেওয়া হয়েছে। ২০২০-২১ অর্থবর্ষে জল জীবন মিশনের আওতায় ভারত সরকার এরজন্য ২৫৫ কোটি টাকা বরাদ্দ করেছে। বাকি অতিরিক্ত টাকা রাজ্য সরকার প্রদান করবে। ২ লক্ষ ১৮ হাজার গ্রামীণ পরিবারের মধ্যে ইতিমধ্যেই ৩৭ হাজার পরিবারকে জলের সংযোগ প্রদান করা হয়েছে। ২০২০-২১ অর্থবর্ষের মধ্যে আরও গ্রামীণ পরিবারকে এই জলের সংযোগ দেওয়ার লক্ষ্য নেওয়া হয়েছে।
কেন্দ্রীয় মন্ত্রী গ্রামাঞ্চল পাইপের মাধ্যমে জল সরবরাহ প্রকল্পের কাজ দ্রুত সম্পন্ন করার জন্য রাজ্যের মুখ্যমন্ত্রীকে অনুরোধ জানান। এই কর্মসূচিকে একটি মিশন মোডে শুরু করার আহ্বান জানান তিনি। কোভিড-১৯ মহামারী চলাকালীন সাধারণের ব্যবহারের জল সংগ্রহের জায়গাগুলিতে যাতে লোকেদের ভিড় না হয় সেদিকেও নজর রাখার আর্জি জানান তিনি। শ্রী শেখাওয়াত ঘরে ঘরে জল সংযোগ স্থাপনের জন্য যে কাজগুলি পরিচালিত হবে সেখানে সামাজিক দূরত্ববিধি মেনে এবং স্থানীয় লোকেদের যুক্ত করে কাজ চালাতে হবে। গ্রামাঞ্চলে জল সরবরাহ ব্যবস্থাপনা পরিচালনা এবং বাস্তবায়নে স্থানীয় মানুষরা গুরুত্বপূর্ণ ভূমিকা প্রদান করে। তাই এই কাজ পরিচালনার জন্য তাদেরকে যুক্ত করা বিশেষভাবে দরকার।তিনি বলেন, এতে গ্রামীণ অর্থনীতির বিকাশ ঘটবে। প্রয়োজনে এইসব মানুষদের দক্ষতা বৃদ্ধির জন্য প্রশিক্ষণের ব্যবস্থা করা যেতে পারে। এক্ষেত্রে মানব সম্পদ উন্নয়ন মন্ত্রক উল্লেখযোগ্য পদক্ষেপ গ্রহণ করেছে। জলশক্তি মন্ত্রী অরুণাচল প্রদেশে প্রতিটি ঘরে জল সরবরাহের সুযোগ দেবার জন্য কেন্দ্রের পক্ষ থেকে সব রকম সহায়তা দেওয়া হবে বলে সেই রাজ্যের মুখ্যমন্ত্রীকে আশ্বাস দিয়েছেন। এ বিষয়ে তিনি অরুণাচল প্রদেশের মুখ্যমন্ত্রীর সঙ্গে ভিডিও কনফারেন্সের মাধ্যমে বৈঠকেরও ইচ্ছাপ্রকাশ করেছেন।
(CG/SS/NS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
ভারত সরকারের পক্ষ থেকে এ পর্যন্ত ৩১.৫১ কোটির বেশি টিকা রাজ্য ও কেন্দ্রশাসিত অঞ্চল গুলিকে দেওয়া হয়েছে
নতুন দিল্লি, ২৭ জুন, ২০২১
কেন্দ্রীয় সরকার করোনা প্রতিষেধক টিকা দানে গতি আনতে এবং এর পরিধি বিস্তারে প্রতিশ্রুতিবদ্ধ। গত ২১ জুন থেকে টিকাকরণ অভিযান সর্বজনীনভাবে শুরু হয়েছে। রাজ্য এবং কেন্দ্রশাসিত অঞ্চল গুলিকে প্রাপ্যতা অনুযায়ী টিকা সরবরাহ করা হচ্ছে।
দেশজুড়ে করোনা টিকাকরণ অভিযানে কেন্দ্রীয় সরকার বিনামূল্যে রাজ্য এবং কেন্দ্রশাসিত অঞ্চল গুলিতে টিকা সরবরাহ করছে।
দেশব্যাপী করোনা টিকাকরন অভিযানে এপর্যন্ত ৩১ কোটি ৫১ লক্ষ  মানুষকে টিকা দেওয়া হয়েছে।
আজ সকাল ৮ টা পর্যন্ত পাওয়া তথ্য অনুযায়ী, অপচয় সমেত মোট ৩০,৩৫,৯৭,৪৬৬ ডোজ টিকা লেগেছে। এর পাশাপাশি কেন্দ্র ও রাজ্য সরকার গুলির কাছে এখনোও পর্যন্ত ১ কোটি ১৫ লক্ষ ৪৬ হাজার ০২৪ টি টিকার ডোজ রয়েছে।
আগামী তিন দিনের মধ্যে আরও ২০ লক্ষ ৪৮ হাজার ৯৬০ টি টিকার ডোজ রাজ্য ও কেন্দ্রশাসিত অঞ্চলগুলিতে সরবরাহ করা হবে।
CG/ SB
(Visitor Counter : 127
প্রধানমন্ত্রীরদপ্তর
শিক্ষক দিবসে সকল কঠোর পরিশ্রমী শিক্ষক-শিক্ষিকাকে প্রধানমন্ত্রীর শুভেচ্ছা
প্রাক্তন রাষ্ট্রপতি ডঃ রাধাকৃষ্ণণের জন্মবার্ষিকীতে তাঁর প্রতি প্রধানমন্ত্রীর শ্রদ্ধার্ঘ্য
নয়াদিল্লি, ০৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী শিক্ষক দিবস উপলক্ষে সকল শিক্ষক-শিক্ষিকাকে শুভেচ্ছা জানিয়েছেন, যাঁরা সুকুমারমতি ছাত্রছাত্রীদের মধ্যে শিক্ষার আনন্দ সঞ্চার করেছেন। শ্রী মোদী প্রাক্তন রাষ্ট্রপতি ডঃ সর্বপল্লী রাধাকৃষ্ণণের জন্মবার্ষিকীতে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “যাঁরা সুকুমারমতি ছাত্রছাত্রীদের মধ্যে শিক্ষার আনন্দ সঞ্চার করেছেন, আজ #TeachersDay উপলক্ষে আমি সেইসব শিক্ষক-শিক্ষিকাকে শুভেচ্ছা জানাই। আমি আমাদের প্রাক্তন রাষ্ট্রপতি ডঃ রাধাকৃষ্ণণকে তাঁর জন্মবার্ষিকীতে শ্রদ্ধা জানাই”।
PG/CB/SB
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৩৪ কোটির বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২২ কোটি ১৬ লক্ষের বেশি টিকার ডোজ রয়েছে
নতুন দিল্লি, ২৭ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৩৪ কোটি ৮৭ লক্ষ ২৯ হাজার ৪৭০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২২ কোটি ১৬ লক্ষ ৬৪ হাজার ৪৩১টি টিকার ডোজ হাতে রয়েছে।
CG/BD/AS/
(Visitor Counter : 145
কর্মী, জন-অভিযোগএবংপেনশনমন্ত্রক
পেনশন অনুমোদন এবং প্রদান ব্যবস্থার সংস্কারসাধন করল কেন্দ্রীয় সরকার
নয়াদিল্লি, ১৭ জুলাই, ২০১৯
সাম্প্রতিক বছরগুলিতে কেন্দ্রীয় সরকার পেনশন অনুমোদন এবং তা প্রদান ব্যবস্থার সংস্কারসাধন করার বিভিন্ন উদ্যোগ নিয়েছে। পেনশন এবং পেনশনপ্রাপক কল্যাণ দপ্তর পেনশন অনুমোদন এবং তা প্রদানের নতুন অনলাইন ব্যবস্থা ‘ভবিষ্য’ চালু করেছে। পেনশন সংক্রান্ত প্রত্যেকটি ক্ষেত্রে কতটা অগ্রগতি হয়েছে তার ওপর কড়া নজরদারির সঙ্গে সঙ্গে প্রত্যেক পেনশনপ্রাপককে সময়মতো পেনশন দেওয়ার বিষয়টিসুনিশ্চিত করা এবং সেটিকে আরও স্বচ্ছ ও দায়বদ্ধ করে তোলার প্রয়াস নেওয়া হয়েছে। এই ব্যবস্থা বর্তমানে ৯৩টি মন্ত্রক এবং দপ্তরের সচিবালয়ের পাশাপাশি ৭৯১টি সংযুক্ত দপ্তরে সফলভাবে রূপায়িত হয়েছে।
পেনশন সংক্রান্ত অভিযোগ নিষ্পত্তি ব্যবস্থাকে শক্তিশালী করতে যে যে উদ্যোগ নেওয়া হয়েছে তার মধ্যে রয়েছে – কেন্দ্রীয় ওয়েবভিত্তিক পেনশন সংক্রান্ত অভিযোগ নিষ্পত্তি এবং তার ওপর নজরদারি রাখার ব্যবস্থা চালু করা , কেন্দ্রীয় পেনশন ব্যবস্থার হিসাবরক্ষা সংক্রান্ত একটি পৃথক দপ্তরের সৃষ্টি ইত্যাদি।
লোকসভায় এক প্রশ্নের লিখিত জবাবে এই তথ্য জানান কেন্দ্রীয় উত্তর-পূর্বাঞ্চল উন্নয়নের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মচারী গণ-অভিযোগ ও পেনশন, আণবিক শক্তি ও মহাকাশ প্রতিমন্ত্রী ডঃ জিতেন্দ্র সিং।
CG/SSS/DM
(Visitor Counter : 71
প্রধানমন্ত্রীরদপ্তর
মা ও বোনেদের জীবনে উজ্জ্বলা প্রকল্পের ইতিবাচক প্রভাবে প্রধানমন্ত্রীর প্রশংসা
নয়াদিল্লি, ০৭ এপ্রিল, ২০২৩
প্রধানমন্ত্রী শ্রী নরেন্দ্র মোদী মা ও বোনেদের জীবনে উজ্জ্বলা প্রকল্পের ইতিবাচক প্রভাবের জন্য প্রশংসা করেছেন।
উজ্জ্বলা প্রকল্প কিভাবে মা ও বোনেদের জীবনে ইতিবাচক প্রভাব বিস্তার করেছে – এ সংক্রান্ত একটি ভিডিও সকলের সঙ্গে ভাগ করে নিয়ে এক ট্যুইট বার্তায় প্রধানমন্ত্রী বলেছেন, “আমাদের গরীব মা ও বোনেদের জীবনে উজ্জ্বলা যেভাবে আশার আলো জ্বালিয়েছে, তা অত্যন্ত উৎসাহব্যঞ্জক”।
PG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৫ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৪ কোটি ৮৭ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১২ হাজার ৫৪।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ১ হাজার ২৮০ জন। মোট সুস্থতার সংখ্যা ৪ কোটি ২৪ লক্ষ ৯৬ হাজার ৩৬৯ জন।
সারা দেশে গত ২৪ ঘণ্টায় নতুন করে আক্রান্ত ৭৯৫ জন।
দৈনিক-ভিত্তিতে আক্রান্তের হার ০.১৭ শতাংশ।
সাপ্তাহিক-ভিত্তিতে আক্রান্তের হার ০.২২ শতাংশ।
এখনও পর্যন্ত নমুনা পরীক্ষা হয়েছে ৭৯ কোটি ১৫ লক্ষ; গত ২৪ ঘণ্টায় ৪ লক্ষ ৬৬ হাজার ৩৩২টি নমুনা পরীক্ষা হয়েছে।
CG/SS/SB
(
যুবওক্রীড়াবিষয়কমন্ত্রক
কেন্দ্রীয় ক্রীড়া মন্ত্রক,আগামী চার বছরের জন্য দেশের ৬ টি খেলো ইন্ডিয়া উৎকর্ষ কেন্দ্রের আর্থিক সাহায্যের লক্ষ্যে প্রতি বছরের ৬৭.৩২ কোটি টাকার বাজেট অনুমোদন করেছে
নতুন দিল্লী,৭ই নভেম্বর ২০২০
কেন্দ্রীয় ক্রীড়া মন্ত্রক ৬টি খেলো ইন্ডিয়া উৎকর্ষ কেন্দ্ররঅনুমোদন দিয়েছে। অলিম্পিক স্তরে অংশ নিতে পারবে এমন প্রতিভা খুঁজে বের করতে এবং তাদের প্রস্তুতির জন্য, মন্ত্রক ২০২০-২১ অর্থবর্ষ এবং তারপরের চার বছরে কেন্দ্র গুলির জন্য উন্নীত ৬৭.৩২ কোটি টাকার আনুমানিক সমন্বিত বাজেট ঘোষণা করেছে।
আসাম:সারুসাজাই, রাজ্য ক্রীড়া একাডেমির জন্য বরাদ্দ হয়েছে ৭.৯৬ কোটি টাকা।
মেঘালয়: শীলং, জে এন এস কমপ্লেক্স এর জন্য বরাদ্দ হয়েছে ৮.৩৯ কোটি টাকা।
দমন ও ডিউ: সিলভাসার নিউ স্পোর্টস কমপ্লেক্সের জন্য বরাদ্দ হয়েছে ৮.০৫ কোটি টাকা।
মধ্যপ্রদেশ: মধ্যপ্রদেশ রাজ্য একাডেমির জন্য বরাদ্দ রাশি ১৯ কোটি টাকা।
মহারাষ্ট্র: পুনের বলেওয়দির শ্রী শিবছত্রপতি স্পোর্টস কমপ্লেক্সের জন্য বরাদ্দ করা হয়েছে ১৬ কোটি টাকা।
সিকিম: গ্যাংটকের পালজোর স্টেডিয়ামের জন্য বরাদ্দ করা হয়েছে ৭.৯১ কোটি টাকা।
এই উদ্যোগের বিষয়ে কেন্দ্রীয় ক্রীড়া ও যুব বিষয়কমন্ত্রী শ্রী কিরেন রিজিজু জানিয়েছেন, ২০২৮ সালের অলিম্পিক গেমসে ভারতকে প্রথম দশটি দেশের মধ্যে নিয়ে যাওয়ার লক্ষ্যেই ক্রীড়াক্ষেত্রে এই ধরনের উৎকর্ষ কেন্দ্রগুলি খোলার উদ্যোগ নেওয়া হয়েছে। আমরা যদি বিশ্ব মানের বিশেষ প্রশিক্ষণ কেন্দ্রের ব্যবস্থা না করতে পারি, তাহলে অলিম্পিক স্তরে সাফল্য আশা করতে পারিনা। এই সমস্ত কেন্দ্রে ক্রীড়ার প্রতিটি বিভাগের জন্য বিশেষ প্রশিক্ষণের ব্যবস্থা করা হবে। প্রতিটি রাজ্য এই কেন্দ্রগুলি স্থাপিত হওয়ায় ,যেভাবে উৎসাহ এবং ইতিবাচক মনোভাব দেখিয়েছে,তাতে তিনি খুশি বলে শ্রী রিজিজু জানান।
এই প্রশিক্ষণ কেন্দ্রগুলির পরিকাঠামো উন্নয়ন, ক্রীড়া বিজ্ঞান কেন্দ্র গঠনের পাশাপাশি ভালো প্রশিক্ষকের নিয়োগ, ফিজিওথেরাপির ব্যবস্থা করা, শারীরিক সক্ষমতা বৃদ্ধি করার লক্ষ্যে বিশেষজ্ঞ নিয়োগ ইত্যাদির বিষয়ে পূর্ণ সহযোগিতা করা হবে। খেলোয়াড়দের জন্য উন্নত ক্রীড়া সরঞ্জামের ব্যবস্থা করা হবে। কেন্দ্রগুলিতে দক্ষ ম্যানেজার নিয়োগ করা হবে।
ক্রীড়া মন্ত্রক, দেশের প্রতিটি রাজ্য এবং কেন্দ্র শাসিত অঞ্চলের বর্তমান ক্রীড়া পরিকাঠামোর উন্নয়ন করবে। একই সঙ্গে দেশের খেলার মান্নোনয়নে প্রতিটি রাজ্য এবং কেন্দ্র শাসিত অঞ্চলে খেলো ইন্ডিয়া উৎকর্ষ কেন্দ্র গঠন করা হবে। প্রতিটি কেন্দ্র ১৪টি করে অলিম্পিক খেলার জন্য পূর্ণ সহযোগিতা পাবে। তবে প্রতিটি রাজ্য বা কেন্দ্র শাসিত অঞ্চল সর্বোচ্চ তিনটি করে খেলার জন্য সম্পূর্ণ সাহায্য পাবে।